Svanhild Salberg

Svanhild Andrea Salberg (født Tvete 3. juli 1932 på Skatval i Nord-Trøndelag, død 27. juni 2019) var en norsk politiker (Sp).

Hun var medlem av Stjørdal kommunestyre 1972–1979 og 1992–1995, leder i Nord-Trøndelag Senterparti 1980–1984 og medlem av Nord-Trøndelag fylkesting 1984–1987. Salberg var vararepresentant til Stortinget fra Nord-Trøndelag 1977–1985, og møtte i til sammen 83 dager for representantene Reidar Due og Johan J. Jakobsen. I 1983 var hun ansett som en aktuell statsrådskandidat.

Hun var datter av landhandler Sigurd Tvete og hustru Ingrid Lovise Vangbergtrø på Skatval. Hun giftet seg i 1951 med Ivar Arnljot Salberg, søstersønn av statsråd Petter Jakob Bjerve og ordfører Peder Bjerve i Stjørdal. Svanhild og Ivar overtok hennes farbrors gård, Nygården, på Skatval. Hun var fullmektig ved Stjørdal folkebibliotek i over 20 år, etter å ha vært ansatt i Stjørdalens Blad. Salberg var fotballspiller og styreleder i Idrettslaget Fram på Skatval og tekstforfatter for Skatvalsrevyen.

 Referanser 

 Litteratur 

 Eksterne lenker 


Kategori:Vararepresentanter til Stortinget
Kategori:Sp-politikere i Nord-Trøndelag
Kategori:Lokalpolitikere i Stjørdal
Kategori:Norske bibliotekarer
Kategori:Personer fra Stjørdal kommune